Diari Oficial de la Generalitat Valenciana


Sumari del DOGV 967, del 22-12-1988 (1988/812720)

ORDRE de 5 de desembre de 1988, de la Conselleria d'Economia i Hisenda, per la qual es regula el procediment per a efectuar la renovació dels òrgans rectors de les Caixes d'Estalvis de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/12/05/(1)/dof/vci/html**

### Dades del document

Número de DOGV
:   967

Data del DOGV
:   22-12-1988

Secció del DOGV
:   DISPOSICIONS GENERALS

Número del document
:   1988/812720


Data del document
:   05-12-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 5 de desembre de 1988, de la Conselleria d'Economia i Hisenda, per la qual es regula el procediment per a efectuar la renovació dels òrgans rectors de les Caixes d'Estalvis de la Comunitat Valenciana.  
La Llei 31/1985, de 2 d'agost, de Regulació de les Normes Bàsiques sobre Òrgans Rectors de les Caixes d'Estalvis, estableix que els membres de l'assemblea General i els Vocals del Consell d'administració hauran de ser renovats per meitats respectant la proporcionalitat de les representacions que componen aquests òrgans.  
D'altra banda, el Reial Decret 798/1986, de 21 de març, de desenvolupament parcial de la llei esmentada. estableix que aquesta renovació s'efectuarà, en tot cas, a meitat del període que s'haja establert com de duració del mandat dels respectius Consellers.  
Estant pròxim a vèncer aquest termini, i amb el fi que les Caixes d'Estalvis amb seu social a la Comunitat Valenciana efectuen la primera renovació parcial mitjançant un procediment homogeni i operatiu, fent ús de la facultat conferida en la Disposició Final Segona del Decret 109/1983, de 12 de setembre, del Consell i Disposició Final Quarta, apartat u, de la Llei 31/1985, de 2 d'agost.  
ORDENE:  
Primer  
Les Caixes d'Estalvis efectuaran la primera renovació per meitats dels Consellers Generals i Vocals del Consell d'administració als dos anys de la constitució dels seus actuals òrgans de govern, adaptats a la llei 31/1985, de 2 d'agost.  
Segon  
1. La Comissió de Control, una vegada acordada pel Consell d'administració de cada Caixa d'Estalvis la iniciació del procés de renovació dels òrgans de Govern, es constituirà en Comissió Electoral i actuarà segons les facultats que li atorga la Llei 31/1985, el Reial Decret 798/1986, i els Estatuts de cada Caixa d'Estalvis, sense perjudici del que assenyala l'apartat 3 d'aquest número.  
2. La Comissió Electoral haurà de trametre a la Conselleria d'Economia i Hisenda en el termini màxim de 15 dies des de la seua constitució, el calendari per a efectuar la primera renovació per meitats dels òrgans de Govern. Així mateix, haurà d'informar, almenys amb periodicitat mensual, de tot allò relacionat amb la renovació parcial dels òrgans Rectors, i en particular d'allò relatiu a les impugnacions presentades.  
3. La Comissió Electoral haurà de proposar a la Conselleria d'Economia i Hisenda la suspensió o anul·lació del procés de renovació parcial quan observe incompliments de la normativa aplicable, o altre tipus d'irregularitats que afecten de manera notòria el desenvolupament del procés.  
Tercer  
La determinació dels membres de cadascun dels grups de representació que han de cessar en la primera renovació parcial es farà per sorteig, davant Notari i amb assistència del President de la Comissió de Control o altre membre d'aquesta en qui delegue, d'acord amb les instruccions següents:  
1. Si la representació d'un grup dels que componen l'Assemblea General o el Consell d'administració estigués integrada per un nombre impar de membres, es menysprearà la part decimal del resultat d'aplicar el 50 per cent sobre el total.  
Aquesta regla no s'aplicarà quan hi haja un sol membre representant d'algun dels grups.  
2. S'exclourà dels sorteigs els Consellers Generals que siguen membres titulars de la Comissió de Control, òrgan que, d'acord amb la normativa aplicable, no està subjecte a renovació parcial.  
3. Els membres de l'Assemblea General i del Consell d'Administració, a l?únic efecte de la realització dels sorteigs, es distribuiran, dins de cada grup de representació, en dos col·lectius:  
A) Membres del Consell d'administració, siguen o no Consellers Generals, excepte aquells que siguen membres únics d'un grup de representació.  
B) Consellers Generals que no formen part de la Comissió Control, ni estiguen inclosos en el col·lectiu A).  
4. Els sorteigs es realitzaran per col·lectius i grups de representació.  
Un primer bloc de sorteigs, realitzats entre els membres del col·lectiu A), assenyalats en l'apartat 3, determinarà la meitat dels qui han de cessar per aquest, en cada grup de representació, fent-ho no sols com a membres del Consell d'Administració, sinó també, si s'escau, per l'assemblea General.  
Un segon bloc de sorteigs, en els quals participaran els Consellers assenyalats en la lletra B) de l'apartat 3, determinarà la resta dels Consellers Generals que han de cessar per cada grup de representació, en un nombre tal que, junt amb el corresponent al dels Consellers Generals cessats en el primer bloc de sorteigs, siga equivalent a la meitat del total de membres que integren cadascun dels grups en l'Assemblea  
5. Pel que fa als representants de les Corporacions Municipals, haurà de tenir-se en compte, a més, l'origen de la seua designació, a l'objecte que després dels cessaments per sorteig i les corresponents designacions es mantinga la meitat dels representants designats per les Corporacions en funció de l'ordre de torn i l'altra meitat en proporció al nombre d'oficines obertes en cada Municipi.  
En el cas que les Corporacions no haguessen diferenciat l'origen de la designació dels seus representants, la Comissió Electoral de cada Entitat, haurà d'obtenir aquella identificació de les Corporacions corresponents abans de procedir als sorteigs.  
Quart  
1. El nomenament dels nous Consellers Generals s'efectuarà per qui corresponga segons que disposen la Llei 31/1985, de 2 d'agost i el Reial Decret 798/1986, de 21 de març, modificat pel Reial Decret 596/1988, de 27 de maig, i els Estatuts i Reglaments de les Caixes d'Estalvis.  
Amb aquesta finalitat, tant les àrees geogràfiques com els criteris per a efectuar agrupacions de Corporacions Municipals, amb el fi de possibilitar el nomenament de Consellers per Municipis en el terme dels quals no hi ha les oficines suficients que els permeta la designació de forma independent, seran els mateixos que els utilitzats en l'anterior procés electoral. Qualsevol modificació que, al respecte, es produesca requerirà de l'autorització prèvia de la Conselleria d'Economia i Hisenda.  
2. Constituïda l'Assemblea General que integre els nous Consellers Generals, es cobriran les vacants existents en el Consell d'adminstració.  
3. Així mateix, es cobriran les vacants hagudes entre els suplents dels Vocals del Consell i de la Comissió de Control, com a conseqüència del sorteig a què fa referència el número tercer d'aquesta Ordre.  
4. En la primera sessió que realitze el Consell d'administració, una vegada conclòs el procés electoral, es nomenaran els càrrecs que, si és el cas, hagen quedat vacants.  
DISPOSICIO FINAL  
La Direcció General d'Economia i Política Financera realitzarà el seguiment i control dels processos de renovació, coordinarà l'actuació dels representants de la Generalitat en les Comissions Electorals, si s'escau, interpretarà la normativa aplicable i adoptarà les mesures oportunes per a garantir la transparència d'aquests processos.  
València, 5 de desembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI